Akadémia ozbrojených síl generála Milana Rastislava Štefánika
Demänová 393, 031 01 Liptovský Mikuláš
VÝZVA NA PREDLOŽENIE CENOVEJ PONUKY NA ZÁKAZKU MALÉHO ROZSAHU
podľa § 1 ods. 14 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)
Identifikácia verejného obstarávateľa:  
Názov organizácie: 	Akadémia ozbrojených síl generála Milana Rastislava Štefánika
Sídlo organizácie: 	Demänová 393, 031 01 Liptovský Mikuláš
Krajina: 			Slovenská republika
IČO: 				37 910 337

Adresa hlavnej stránky verejného obstarávateľa: http://www.aos.sk/ 
Komunikačný portál: www.ezakazky.sk/aos 
1. Základná identifikácia predmetu zákazky:
Názov zákazky:
„Odborná prehliadka vonkajšieho požiarneho schodiska“
zákazka malého rozsahu
Spoločný slovník obstarávania (CPV):
- 71356100-9 Technická kontrola
Druh zákazky: Služba.
2. Podrobná špecifikácia predmetu zákazky: 
Opis zákazky: 
a) vypracovanie cenovej ponuky podľa „Špecifikácie pre vypracovanie cenovej ponuky ...“ viď. Príloha č. 1,
b) predmetom zákazky je vykonanie odbornej prehliadky vonkajšieho požiarneho schodiska podľa špecifikácie,
c) predpokladaná hodnota zákazky: bude určená v jednom kroku,
d) maximálna výška zdrojov: 2.500,- EUR bez DPH,
e) kritérium na vyhodnotenie: najnižšia cena s DPH celkom.
3. Miesto a termín dodávky:  
a) adresa miesta, kde má byť predmet zákazky dodaný:
Akadémia ozbrojených síl generála Milana Rastislava Štefánika, Demänová 393, 031 01 Liptovský Mikuláš, LV 885, LV 888, parc. č.: 352/5,6, k. ú. Demänová,

b) zodpovedný zamestnanec za prevzatie predmetu zákazky:
Ing. Martina Barániová, tel.: 0914 231 039, e-mail: martina.baraniova@aos.sk,
 
c) požadovaný termín plnenia: 
od 02.11.2026 (resp. podľa dohody s verejným obstarávateľom čo najskôr po vystavení objednávky) do 27.11.2026 v čase a objeme podľa Prílohy č. 1 tejto výzvy.


4. Požiadavky na cenovú ponuku:

a) Celková cena predmetu zákazky obsahuje všetky náklady dodávateľa spojené s plnením predmetu zákazky. 
b) Dodávateľovi nevznikne nárok na úhradu akýchkoľvek dodatočných nákladov, ktoré si nezapočítal do ceny predmetu zákazky. Cena predložená dodávateľom zohľadňuje primerané, preukázateľné náklady a primeraný zisk. 
c) V prípade, ak dodávateľ ku dňu predloženia cenovej ponuky nie je platcom DPH, avšak po predložení cenovej ponuky sa ním stane, nemá nárok na zvýšenie ceny za poskytovanie služieb o hodnotu DPH. 
d) Celkovú cenu v cenovej ponuke zaokrúhľovať maximálne na dve (2) desatinné miesta. 
e) Úhrada za predmet zákazky bude realizovaná formou bezhotovostného platobného styku bez poskytnutia zálohovej platby po splnení všetkých podmienok plnenia predmetu zákazky. Platba za skutočne poskytnutý predmet plnenia bude uhradená na základe dodávateľom vyhotovenej a objednávateľovi doručenej faktúry. 
f) Prílohou faktúry bude správa z odbornej prehliadky požiarneho schodiska zaslaná v papierovej podobe a v elektronickej podobe ako je uvedené v bode 6 písm. f) tejto výzvy, kde sú uvedené ďalšie požiadavky súvisiace s predmetom zákazky.
g) Splatnosť faktúr je najneskôr do 30 dní odo dňa ich doručenia do podateľne objednávateľa. 
h) Dodávateľ sa zaväzuje poslať vyhotovené faktúry listinne poštou a súčasne aj v textovo čitateľnom súbore vo formáte PDF elektronicky, na e-mailovú adresu objednávateľa vlasta.pastierova@aos.sk a jaroslav.juda@aos.sk, a to bezodkladne po ich vystavení. Dodávateľ vyhlasuje, že obsah faktúry poslanej poštou sa bude zhodovať s faktúrou poslanou v elektronickej podobe na e-mailovú adresu objednávateľa. 
i) Miesto doručenia faktúr v listinnej forme je sídlo objednávateľa. E-mailová adresa, na ktorú dodávateľ zašle faktúry elektronicky je uvedená v predchádzajúcom písm. h) tejto časti výzvy.
j) Dodávateľom vystavená faktúra ako daňový doklad musí byť vyhotovená v súlade s ustanoveniami zákona č.222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená dodávateľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, objednávateľ má právo takúto faktúru vrátiť dodávateľovi na jej doplnenie, resp. opravu a dodávateľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti. Dodávateľ je zároveň povinný bezodkladne poslať opravenú alebo novú faktúru znovu poštou aj v elektronickej podobe tak, ako je to uvedené pod písm. h) až j) tejto časti výzvy. 
k) Ak je dodávateľ identifikovaný pre DPH v inom členskom štáte EÚ alebo je zahraničnou osobou z tretieho štátu a miesto dodania služby je v SR, tento dodávateľ nebude pri plnení zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov a cenu vrátane DPH. Objednávateľ v tomto prípade bude registrovaný pre DPH podľa § 7 a/alebo § 7a zákona č. 222/2004 Z. z. o dani z pridanej hodnoty v znení neskorších predpisov a bude povinný odviesť DPH v SR podľa zákona č. 222/2004 Z. z. o dani z pridanej hodnoty v znení neskorších predpisov. 
5. Kritérium hodnotenia ponuky: 
Kritériom na vyhodnotenie ponúk bude najnižšia celková cena za celý predmet zákazky vyjadrená v EUR s DPH, resp. celkom v EUR (v prípade uchádzača, ktorý nie je platcom DPH). Úspešným uchádzačom sa stane uchádzač, ktorého celková cena v EUR za predmet zákazky bude zo všetkých predložených ponúk najnižšia. V prípade rovnosti cien u dvoch alebo viacerých záujemcov/uchádzačov o poradí záujemcov/uchádzačov v prospech lepšieho umiestnenia rozhoduje čas doručenia ponuky. 
Uchádzač predloží ponuku na celý predmet zákazky v zmysle bodu 4 tejto výzvy a opisu zákazky v bode. 2 tejto výzvy.
	Kritérium hodnotenia
	Vzorec pre výpočet
	Váha kritéria - body

	Kritérium cena
	A Nižšia
	100


Vzorec A (lepšia Hodnota je nižšia) 
Bodykritérium x = (Hodnotanajlepšia / Hodnotanávrh uchádzača) *(Bodymax) 
Vysvetlivky 
Bodykritérium x 		- počet bodov získaných uchádzačom za kritérium 
Hodnotanajlepšia 		- najlepšia posudzovaná ponuková hodnota 
Hodnotanávrh uchádzača 	- príslušná posudzovaná ponuková hodnota uchádzača 
Bodymax			- maximálny počet bodov prideľovaný pre kritérium 
Body najlepšia hodnota 	- najlepšia vypočítaná hodnota
Vyhodnotenie cenových ponúk: 
najnižšia cena celkom s DPH ako súčet rozpočtovej ceny podľa Prílohy č. 1 vrátane dopravy.
6. Ďalšie požiadavky súvisiace s predmetom zákazky:

a) Kontakt na zodpovedného zamestnanca objednávateľa v mieste plnenia zákazky je e-mailový kontakt, z ktorého bude dodávateľ vyzvaný na plnenie predmetu zákazky zaslaním záväznej objednávky.
b) Harmonogram na vykonanie odbornej prehliadky a odbornej skúšky predmetného technického zariadenia vypracovaný v súlade s touto výzvou je súčasťou týchto podkladov na vypracovanie cenovej ponuky, a to v Prílohe č. 1.
c) Plnenie bude uskutočňované v pracovné dni a v pracovnom čase objednávateľa (7:00 - 15:00 hod ). 
d) Dodávateľ je povinný dohodnúť si presný termín výkonu činností so zodpovedným zamestnancom objednávateľa (viď. písm. a) tejto časti výzvy) a po príchode do miesta plnenia sa bezpodmienečne ohlásiť u tohto zamestnanca ešte pred výkonom činností. V opačnom prípade realizovaný výkon činností nebude objednávateľom dodávateľovi uznaný. 
e) Dodávateľ je povinný predložiť objednávateľovi po ukončení odbornej prehliadky a odbornej skúšky na potvrdenie súpis vykonaných činností bezprostredne po ich vykonaní tzv. montážny list alebo výkaz prác, resp. iný doklad, z ktorého bude zrejmé, čo bolo predmetom práce dodávateľa v prospech objednávateľa.
f) Dodávateľ vyhotoví revíznu správu z odbornej prehliadky a odbornej skúšky v dvoch (2) vyhotoveniach. V písomnej papierovej podobe a aj v elektronickej podobe vo formáte *.doc, *.docx alebo *.pdf  (nie .pdf sken písomného papierového dokladu) na hmotnom nosiči informácií. Obidve vyhotovenia zasiela dodávateľ objednávateľovi poštou spolu s faktúrou a ďalšími vo výzve uvedenými dokladmi, resp. elektronický formát správy z odbornej prehliadky a odbornej skúšky môže objednávateľovi zaslať na kontaktnú e-mailovú adresu objednávateľa (viď. písm. a) tejto časti výzvy) spolu s elektronickou verziou faktúry. 
g) V prípade, ak dodávateľ poruší akúkoľvek podmienku alebo ktorékoľvek ustanovenie uvedené v týchto požiadavkách súvisiacich s predmetom zákazky, bude sa to považovať za ich podstatné porušenie a objednávateľ má právo ukončiť dodávateľovi činnosti spojené s plnením predmetu zákazky.
h) Všetky doklady a dokumenty musia byť predložené v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre návrhy, doklady a dokumenty vyhotovené v českom jazyku.
7. Obsah ponuky:
Ponuky sa predkladajú v slovenskom jazyku - ponuka musí obsahovať:
1. rozpočet - cenovú ponuku, ktorú vypracuje uchádzač na základe definovaných prác v Prílohe č. 1 a požiadaviek uvedených v bode 4 tejto výzvy,
1. scan platného osvedčenia oprávnenej osoby/oprávnených osôb na vykonanie predmetu zákazky (odbornej prehliadky požiarneho schodiska).
8. Lehota na predkladanie cenových ponúk:
Lehota na predkladanie ponúk je stanovená do: 30.10.2026, 09:00 hod.
Ponuku doručte v elektronickej podobe v lehote na predkladanie ponúk do elektronického systému www.ezakazky.sk do zákazky „Odborné prehliadky a odborné skúšky telovýchovného náradia a zariadení“. Dokumenty k ponuke vložte do systému v záložke „Ponuka“ a pre odoslanie kliknite na „Odoslať ponuku“. 

Verejný obstarávateľ odporúča záujemcom/uchádzačom, aby ponuky vkladali do systému v dostatočnom časovom predstihu. Na ponuku predloženú po uplynutí lehoty na predkladanie ponúk verejný obstarávateľ nebude prihliadať.
9. Podmienky účasti:
Zákazky sa môže zúčastniť uchádzač, ktorý spĺňa tieto podmienky účasti:  
a) oprávnenie podnikať- dodávať predmetnú službu (nie je potrebné predkladať verejnému obstarávateľovi, a to z dôvodu použitia údajov z informačných systémov verejnej správy),
b) dodávateľ je povinný predložiť objednávateľovi scan platného osvedčenia oprávnenej osoby/oprávnených osôb na vykonanie predmetu zákazky (odbornej prehliadky požiarneho schodiska).

10. Otváranie a vyhodnotenie ponúk:
Otváranie ponúk, t. j. sprístupnenie elektronických ponúk v isystéme eZakazky sa uskutoční dňa 30.10.2026 o 09:10 hod. na adrese na portáli www.ezakazky.sk. Otváranie ponúk, t. j. sprístupnenie elektronických ponúk v systéme eZakazky je neverejné.  
Verejný obstarávateľ vyhodnotí splnenie podmienok účasti u uchádzača, ktorý sa umiestnil na prvom mieste v poradí. Ak dôjde k vylúčeniu uchádzača na prvom mieste, vyhodnotí sa následne splnenie podmienok účasti ďalšieho uchádzača v poradí. Pokiaľ uchádzač umiestnený na prvom mieste v novozostavenom poradí nebude spĺňať podmienky účasti, vyhodnotí ďalšieho uchádzača v poradí, až kým uchádzač umiestnený na prvom mieste v novozostavenom poradí bude spĺňať podmienky účasti.
Po vyhodnotení ponúk verejný obstarávateľ bezodkladne zašle informáciu o vyhodnotení ponúk všetkým uchádzačom elektronicky. Úspešnému  uchádzačovi bude zaslaná objednávka. 
11. Použitie elektronickej aukcie: 
Nie. 
12. Výsledok zadávania zákazky: 
Výsledkom postupu bude objednávka. 
13. Trvanie poskytovania služby a lehota dodania: 
Od 02.11.2026 (resp. podľa dohody s verejným obstarávateľom čo najskôr po vystavení objednávky) do 27.11.2026.
14. Vylúčenie uchádzača: 
Verejný obstarávateľ si vyhradzuje právo vylúčiť uchádzača alebo jeho ponuku z procesu zadávania zákazky, ak:
· uchádzač nesplnil stanovené podmienky účasti,
· uchádzač nepreukázal splnenie podmienok účasti stanovenými dokladmi alebo nedoručil požadované vysvetlenie alebo doplnenie dokladov preukazujúcich splnenie podmienok účasti v lehote stanovenej v žiadosti o vysvetlenie alebo doplnenie dokladov, 
· uchádzač vo svojej ponuke uviedol nepravdivé alebo zámerne skreslené údaje, alebo predložil falšované alebo pozmenené doklady,
· ponuka uchádzača bude vyššia ako maximálna výška zdrojov, 
· ponuka uchádzača nespĺňa požiadavky na predmet zákazky.
15. Dôvody na zrušenie zadania zákazky:
· nebude predložená ani jedna ponuka, 
· ani jeden z uchádzačov nesplnil podmienky výzvy, 
· ani jedna z predložených ponúk nevyhovie požiadavkám verejného obstarávateľa, 
· zmenili sa okolnosti, za ktorých bolo toto zadávanie zákazky vyhlásené, 
· ponuka uchádzačov bude vyššia ako maximálna výška zdrojov.
Verejný obstarávateľ si vyhradzuje právo toto zadávanie zákazky zrušiť, a to aj bez uvedenia dôvodu. O zrušení zadávania zákazky budú všetci uchádzači písomne upovedomení.
16. Ďalšie informácie verejného obstarávateľa: 
· verejný obstarávateľ si vyhradzuje právo uzatvoriť zmluvu/vystaviť objednávku uchádzačovi umiestnenému v poradí za úspešným uchádzačom, ak z rôznych dôvodov nedôjde k uzatvoreniu zmluvy/vystaveniu objednávky úspešnému uchádzačovi, resp. úspešný uchádzač od nej odstúpi, pričom ak nedôjde k dohode ani s uchádzačom, ktorý je umiestnený ako druhý v poradí, môže verejný obstarávateľ uzavrieť zmluvu/vystaviť objednávku uchádzačovi, ktorý je umiestnený ako tretí v poradí,
· uchádzači nemajú nárok na náhradu nákladov spojených s účasťou na tejto zákazke,
· pracovná doba verejného obstarávateľa pre postup tejto zákazky malého rozsahu je od 07:00 hod. do 15:00 hod..



Príloha č. 1
k VÝZVE NA PREDLOŽENIE CENOVEJ PONUKY NA ZÁKAZKU
Technická špecifikácia pre vypracovanie cenovej ponuky na vykonanie odbornej prehliadky vonkajšieho požiarneho schodiska pri budove č. 10 – Internáty B v Akadémii ozbrojených síl gen. M. R. Štefánika
Názov predmetu zákazky
„Odborná prehliadka vonkajšieho požiarneho schodiska“ /Požiarne schodisko pri internáte B1 (budova číslo 10) v akadémii ozbrojených síl./
Termín plnenia predmetu zákazky
Tabuľka č. 1
	P.č.
	Názov objektu
	Druh revízie
	Lehota
	Termín revízie

	
	
	
	
	Posledná
	Následná 2026
	Revíziu vykonať v termíne

	1
	Požiarne schodisko 
- Internáty B
	Revízia technického stavu v zmysle zadania
	1
	11 / 2025
	x
	do 27.11.2026


Technická špecifikácia predmetu zákazky
Predmetom revízie je požiarne schodisko – priestorovo oceľová rámová konštrukcia so zavetrením. 
Hlavná nosná konštrukcia je tvorená 8-mimi stĺpmi zo vzájomne zvarených valcových profilov U 100 mm. 
Stĺpy sú prepojené horizontálnymi priečkami z hranatých rúrok HR 120 x 60 x 3 mm. 
Diagonály sú z rúrok TR φ 60 x 4 mm a TR 38 x 3 mm. Tieto tyčové prvky sú vzájomne stykované zvarovými spojmi, realizovanými priamo na mieste.
Takto je vytvorená niekoľkoposchodová samonosná konštrukcia schodiska, ktorá je v dvoch tretinách výšky kotvená o priľahlú budovu.
V tejto konštrukcii sú umiestnené schodiskové ramená a podesty.
Schodnice sú navrhnuté a vyhotovené z valcového profilu U 120 mm. Schodiskové stupne a podesty sú z podlahových roštov.
Schodisko je zastrešené pultovou strieškou z VSŽ plechu. Nástupné podesty sú navrhnuté a vyhotovené z obvodových nosných rámov z valcových oceľových profilov U 100 mm. Pochôdzna časť je z podlahových roštov.
1. V rámci revízie je nutné skontrolovať a vyjadriť sa k týmto konštrukčným častiam (prvkom):
· stĺpy
· priečnice
· diagonály
· kotvenie
· schodnice
· rámy podiest
· zvary
· betónový blok

Údaje, ktoré zašle víťazný uchádzač poskytujúci predmetnú službu objednávateľovi na vybavenie povolenia k vstupu a vjazdu do objektu akadémie ozbrojených síl. 
Tabuľka č. 2
	P.č.
	Obchodné meno spoločnosti, právnickej alebo fyzickej osoby
	Sídlo spoločnosti, právnickej alebo fyzickej osoby
	Zamestnanci spoločnosti
	Vozidlá spoločnosti
	Obdobie
	Kontaktná osoba za AOS

	
	
	
	Meno 
	Priezvisko 
	Číslo OP
	Typ vozidla
	Ev. číslo
	od
	do
	Meno a priezvisko

	
	
	
	
	
	
	
	
	
	
	Ing. Martina Barániová MT: 0914 231 039
martina.baraniova@aos.sk 

	
	
	
	
	
	
	
	
	
	
	Ing. Jaroslav Júda MT: 0904 583 689
jaroslav.juda@aos.sk 


Cenová ponuka
	P.č.
	Názov objektu
	Budova číslo
	Jednotková cena v /€/ bez DPH
	Jednotková cena v /€/ s DPH
	Cena spolu
v /€/ bez DPH
	Cena spolu
v /€/ s DPH

	1. 
	Požiarne schodisko internátu B1
	10
	
	
	
	

	2. 
	CENA SPOLU

